[bookmark: _GoBack]Bore da a chroeso i chi gyd. Celyn ydw i a dwi’n athrawes yng nghyfnod allweddol dau. Mae nifer ohonom wedi trafod sefydlu ymyrraeth newydd ar gyfer  plant diffyg hyder, tawel a swil yn ein hysgol. Datblygir yr ymyrraeth fel rhan o’n blaenoriaethau yn ein cynllun datblygu ysgol. Rydw i yma i siarad ar ran yr holl athrawon. Mae ysgol Gymraeg y Felin yn ysgol gyfeillgar a mae pob un ohonom yn awyddus i sicrhau bod y plant yn ein gofal ni yn teimlo’n hapus ac yn saf. Dywed Donaldson (2015,t.28)  “Mae angen i ysgolion ofalu am anghenion corfforol ac emosiynol eu plant a’u pobl ifanc”. Wrth drafod gyda rhai o rieni’r ysgol, roedd nifer sylweddol o’r farn dylem greu rhyw fath o ymyrraeth er mwyn ffocysu ar les y plant. Credwyd nifer fawr taw dyma’r unig peth rydyn ni fel ysgol yn colli.Mae sicrhau bod lles yn cael ei chynnwys wrth drafod syniadau newydd ar sut i wella'r ysgol yn hanfodol. O’r adborth cawson penderfynon ni fel staff i geisio meddwl am ymyrraeth lle mae lles yw’r prif ffocws. Hoffwn ni canolbwyntio ar y plant ddi hyder sydd nail ai ddim yn derbyn sylw yn yr ysgol neu hyd yn oed adref.  Felly'r ymyrraeth penderfynon ni ar yw yw Clwb Pyramid. Bydd yr ymyrraeth yma yn gyfrannu’n fawr tuag at sicrhau codi safonau’r ysgol. Sefydlwyd Clwb Pyramid gan Ken FitzHerbert yn yr 1970au. Nodwyd gan Brifysgol Gorllewin Llundain bod canlyniadau positif a chadarnhaol o sefydlu’r clwb.  (Hilary Wilce,2012)  

Cafodd llawer o ymchwil  ei wneud gan yr holl staff ynglŷn â’r ymyrraeth yma. Mae nifer o ysgolion yng Nghymru gyda’r ymyrraeth ar waith. Un ysgol yn benodol lle mae’r ymyrraeth yn gweithio yn hynod o dda yw Ysgol Gynradd Wirfoddol a Gynorthwyir yr Eglwys yng Nghymru St.Mark yn Sir Benfro. “Mae’r  clwb  yn  canolbwyntio  ar  ddarparu  man  diogel  i ddisgyblion llai hyderus godi eu hunan-barch a’u hunan-effeithiolrwydd.” (Ysgol Gynradd Wirfoddol a Gynorthwyir yr Eglwys yng Nghymru St.Mark yn Sir Benfro, anhysbys, t.4)  Mae sesiynau yn para am 2 awr unwaith yr wythnos am 10 wythnos. Mynychir deuddeg o blant y clwb ar y tro. Nodir bod 75% o’r plant sy’n mynychu’r clwb yn derbyn Prydau Ysgol Am Ddim. Yn ystod ei hamser yn y clwb mae’r plant yn dewis bwydlen ar gyfer amser bwyd. Mae hyn yn rhoi’r berchnogaeth iddyn nhw. Pwysleisir pwysigrwydd gweithio fel rhan o dîm felly mae gan bob unigolyn swydd o dacluso a chlirio’r bwyd.  Gwelir pwysigrwydd enwi’r clwb er mwyn i’r plant teimlo fel ei bod nhw’n rhan o rywbeth cymdeithasol a hefyd er mwyn dangos perchnogaeth. Dywed rhieni aelodau’r clwb bod eu plant yn fwy cymdeithasol gan ei fod nhw’n cymdeithasu ac yn creu ffrindiau newydd. Yn ystod y clwb mae’r plant yn chwarae gêmau, gwneud celf a chrefft a hefyd yn mynd ar daith leol. Ar ddiwedd y 10 wythnos mae parti ‘diwedd clwb’ sy’n dathlu taith y plant.

 “Mae dogfennaeth yn allweddol i ddangos cynnydd y plant ac mae staff yn tynnu lluniau i nodi sylwadau a sgyrsiau anffurfiol gyda phlant a rhieni ac yn  eu cofnodi mewn ffeil clwb.” (Ysgol Gynradd Wirfoddol a Gynorthwyir yr Eglwys yng Nghymru St.Mark yn Sir Benfro, anhysbys,t.5) Dangosir pwysigrwydd cadw cofnod ar bopeth sy’n digwydd yn y clwb ac yn enwedig unrhywbeth mae’r plant a’r rhieni yn ei ddweud. Ar ddiwedd pob bloc 10 wythnos mae’r arweinwyr yn adolygu’r ffeiliau ac yn ei werthuso. Gwelir pwysigrwydd hyn er mwyn gwella ac addasu agweddau o’r clwb ar gyfer y plant nesaf a fydd yn eu mynychu.

Sut bydd yr ymyrraeth yn gweithio yn ein hysgol ni? Rydym wedi penderfynu targedu plant Cyfnod allweddol 2. Bydd deuddeg o blant yn cael eu dewis ar y tro ac yna yn derbyn gwahoddiad. Er mwyn dewis y plant cywir bydd pob athro/athrawes dosbarth yn monitro disgyblion addas ac yn ysgrifennu adroddiad yn amlinellu pam mae’r disgybl yn  addas ar gyfer y clwb. Yna bydd yr uwch dîm yn gwneud y penderfyniad olaf am bwy fydd yn mynychu’r clwb. Gwelir pwysigrwydd gadael rhieni gwybod yn union beth sy’n digwydd os taw plentyn nhw sy’n cael ei ddewis. 
Bydd y clwb yn rhedeg am 10 wythnos am awr a hanner pob ddydd Mawrth. Yn ystod y sesiwn cyntaf bydd  rheolau yn cael ei osod gan y plant a bydd bwrdd arddangos yn cael ei sefydlu. Nodir pwysigrwydd perchnogaeth wrth i’r plant dechrau creu rheolau a hefyd enwi’r clwb. Gwelir cyfle i’r plant allu cymdeithasu  a dod i nabod gweddill y plant yn y clwb. Dechreuir pob sesiwn  gydag amser cylch. Pwysleisir pwysigrwydd amser cylch er mwyn i’r plant trafod unrhyw broblemau neu lwyddiannau yn ystod yr wythnos diwethaf. Bydd cyfle iddynt allu trafod ei theimladau a gwrando ar deimladau gweddill y plant. Dysgir pwysigrwydd sgiliau gwrando a bod llais pawb yn bwysig. Yna bydd cyfle i’r plant chwarae gêmau gyda’i gilydd, megis gêmau gweithio fel tîm. Mae’r gêmau yn cael ei chynllunio’n fanwl gan y rheolwyr er mwyn darparu’r sgiliau gorau i bawb. Anogir creadigrwydd wrth ddarparu adnoddau celf a chrefft lle caiff y plant fod yn rhydd i greu beth bynnag sydd o ddiddordeb iddyn nhw. Tua canol y sesiwn bydd amser bwyd. Bydd unigolion yn cael eu dewis i osod y bwrdd a helpu i baratoi. Darparir ffrwythau a llysiau er mwyn  annog bwyta’n iach. Gwelir cyfle i’r plant treialu bwydydd newydd a hefyd i fwyta’n iachus rhag ofn nad yw rhai yn bwyta ffrwythau neu lysiau adref. Bydd disgwyl i’r plant dangos cwrteisi wrth fwyta ac yna i helpu tacluso’r bwyd ar ei hôl. Cyn iddynt adael y clwb am yr wythnos, cynhelir amser cylch i orffen. Yn ystod yr amser cylch yma bydd cyfle i’r plant gwerthuso a rhoi adborth ar y sesiwn a hefyd adrodd yn ôl ar unrhyw newidiadau hoffan nhw weld ar gyfer y sesiwn i ddod.  Yn ystod yr wythnosau bydd gan bob plentyn llyfr nodiadau. Defnyddir y llyfr gan y plant, rhieni neu’r rheolwyr er mwyn trafod a chadw mewn cyswllt. Dyma ffordd o fonitro’r unigolyn nid yn unig yn y clwb ond adref hefyd.

Yn y sesiwn olaf bydd gwahoddiad i rheini/aelod o deulu fynychu’r clwb er mwyn dathlu llwyddiant y plant. Bydd gweithgareddau hwyl yn cael ei drefnu er mwyn cynnwys yr oedolion yn y trefniadau. Gosodir llyfr nodiadau ar fwrdd, a bydd croeso i’r plant a’r oedolion ysgrifennu unrhyw adborth boed yn gadarnhaol neu’n negyddol. Gellir datblygu’r clwb o’r adborth a chesglir. 

Yn ôl yr Early Intervention Foundation (2017) mae clwb Pyramid yn cynorthwyo iechyd meddwl a lles y plant, yn gwella llwyddiant ysgol a gwaith a hefyd yn atal trosedd, trais ac ymddygiad gwrthgymdeithasol. Erbyn diwedd y 10 wythnos bydd y plant wedi datblygu i ryw raddau ac yn fwy hyderus mewn sefyllfaoedd cymdeithasol. Gobeithion y clwb yw sicrhau datblygiad boed yn yr ysgol neu adref. Hoffwn sicrhau bod plant yn gwybod bod lle diogel iddyn nhw i siarad gyda pherson gallent nhw ymddiried ynddo.

Mae hyfforddiant yn hanfodol er mwyn bod yn rheolwr clwb. Disgwylir cael 3 rheolwyr, mae cynorthwywyr yr ysgol wedi penderfynu taw nhw sydd mhoen rheoli’r clwb. Cynhalir 15 awr o hyfforddiant a bydd yr unigolion yn dysgu sut i gynnal amser cylch, dysgu am fwydydd iachus a hefyd sut i asesu datblygiad y plant. Bydd pob dim yn cael ei son am yn yr hyfforddiant. 
Er mwyn  cyllido’r clwb byddwn y gofyn am £50 o’r Grant Datblygu Disgyblion am bob disgybl er mwyn prynu bwyd am yr 10 wythnos. Sy’n golygu byddwn yn defnyddio £600 o’r cyllid a rhoddwyd i’r ysgol gan y GAD. Er mwyn hyfforddi’r rheolwyr, mae Prifysgol Gorllewin Llundain yn wneud am ddim ond bydd rhaid i’r ysgol galluogi’r cynorthwywyr i gael 3 diwrnod i ffwrdd o’r ysgol er mwyn cael ei hyfforddi. Felly bydd rhaid cysylltu â 3 cynorthwywyr cyflenwi am 3 diwrnod felly'r pris am hyn fydd tua £450. Bydd dim ond angen hyfforddi’r 3 cynorthwywyr unwaith felly mae’r £450 dim ond yn cael eu defnyddio unwaith cyn dechrau’r clwb.  

Mae Clwb Pyramid yn llwyddiant, meant wedi cynyddu safon lles plant mewn ysgolion ledled y wlad a gall wneud yr un peth i’n hysgol ni. Mae nifer o ymchwil yn dangos bod yr ymyrraeth yma yn gweithio, felly dyna pam yr ydyn ni fel staff yn awyddus iawn i allu dechrau’r clwb a’i gweld ar waith. Nodwyd mewn erthygl ar Wales Online (2013) ers i blant tawel fynychu’r clwb maent wedi tyfu fel person ac mae llawer fwy o hunan hyder ganddynt. I’r plant blwyddyn 6 fydd yn  y clwb, maent yn rhoi’r cyfle iddyn nhw allu datblygu fel person er mwyn bod yn barod i wneud y trosglwyddiad i ysgol uwchradd. 

Credaf taw syniad arbennig yw sefydlu’r ymyrraeth, rydw i o’r gobaith yr ydych chi’n cytuno. Dadleuaf yn gryf bod angen ymyrraeth fel hyn wedi ei sefydlu yn yr ysgol. Pwysleisia Donaldson  (2015,t.45) “Mae angen i blant a phobl ifanc brofi lles cymdeithasol, emosiynol a chorfforol er mwyn ffynnu a llwyddo yn eu haddysg.” Dadleuaf taw’r ymyrraeth yma fydd yn rhoi’r cyfle gorau posib i’r rhai sydd wir angen cymorth yn yr ysgol a thu fas i’r ysgol. Does dim amheuaeth gen i fydd safonau ac ymrwymiad disgyblion yn cynyddu wrth sefydlu’r ymyrraeth. 

Diolch yn fawr iawn i chi gyd am gael y cyfle i allu siarad yma o’ch blaen chi am ymyrraeth  teimlaf yn  gryf amdano. Os oes unrhyw gwestiynau neu bryderon mae croeso i chi siarad gyda fi ar ôl y cyfarfod neu trwy e-bost. Diolch yn fawr iawn.   

